**Referat fra det lokale friluftsråd i Nordsjælland den 29. november 2022**

**Tilstede:** Poul Erik Pedersen, Sally Schlichting (kom kl.19.30), Arne Riis, Brian Pedersen, Annemette Højgaard, Ruth Pedersen, Steen Kobberø-Hansen (kom kl.18.15), Kristina Kongsted (kom kl. 17,30) og Alice Linning.

**Afbud:** Michael Holst er udtrådt af bestyrelsen

**Referent:** Alice Linning

**Velkomst og godkendelse af rejseafregninger.**

Rejseafregninger blev godkendt.

**Formeld godkendelse af referat af Lokalrådsmøde nr. 10. den 3. oktober 2022.**

Godkendt

**Status omkring sager og sager til godkendelse.**

 **Temagrupper med ansvarlige personer.**

* *Friluftsliv omkring Søborg Sø og ny sti Søborg By. Sally og Poul Erik, samt møde i følgegruppen den 8. september 2022.*

Sally orienterede om, at træerne er fældet også ved trampestien. En sti rundt om søen er svær at anlægge. Der kommer cykel- og gangsti. Der kommer muligvis noget ridesti på ydersiden af diget – forskellige løsninger undersøges af NST. Der er meget vådt flere steder. Der er en plejeplan for hele projektet. De har været flere mødet i Følgegruppe vedr. plejeplanen. Der er høringsfrist den 2. dec. Sally rundsender svaret.

P plads placeres ved byen. Stillezonen er ved slotsruin. Der kommer hegn og dyr bla. får, heste og køer. Byens aktiviteter flyttes fra slotsruinen til et nærliggende område.

* *Stigruppe dækkende hele Nordsjælland med koordinering til andre lokalråd i regionen.*

*Regionsudvalget har nedsat en regional temagruppe om stinet m.m. i regionen. Steen og Annemette deltager*.

Annemette orienterer, om møde i den regionale stigruppe, hvor Steen og Annemette er udpeget til fra Nordsjælland. Det udarbejdede kommissorium blev drøftet og ikke godkendt. Der foregår mange aktiviteter for kortlægning af sammenhængende stier på det regionale niveau.

Gruppen mødes igen og fortsætter dialogen om det kommende arbejde og nyt kommissorium.

**Øvrige aktuelle sager.**

* *Høringssvar til Fredningsnævnet til udkast/afgørelse senest den 14. oktober 2022 vedr. Fredning af Jægerspris Skyde- og Øvelsesterræn.*

Brian oplyser, at der ikke er afsendt et høringssvar, desværre. Brian havde overset deadline for høringssvar.

* *Høringssvar til Fredningsnævnet senest 24. oktober 2022 vedr. etablering af sø inden for Pandehave Å fredningen i Gribskov kommune.*
* *Høringssvar til Fredningsnævnet senest den 3. oktober 2022 vedr. flytning af 2 shelters nær Lynæs Havn i Halsnæs kommune.*
* Poul Erik havde desværre ikke fået afsendt høringssvar i denne sag.
* *NNP-Hellebæk Kohave.*
* *NNP-Gribskov. Møde i projektgruppen den 28. november 2022.*

Poul Erik orienterede om status i de to NNP. Der er nu nedsat Parkråd i NNP Gribskov. Der er ledige stillinger i sekretariatet, som snarest besættes.

* *Det Blå Friluftsliv og MNP-Øresund. Møde den 21. november 2022 udsat til januar 2023.* Alice orienterede om mødet i NNP Øresund, som er afholdt i Friluftsrådet´s sekretariat med deltagelse af repræsentanter fra de berørte lokale friluftsråd langs Øresund, samt medlemmer af Friluftsrådet bestyrelsen og medarbejdere fra sekretariatet. Der er ikke støtte fremadrettet fra sekretariatet i arbejdet vedr. NNP Øresund. Det er gruppen ikke tilfreds med. Næste møde er den 18. januar 2023. Poul Erik har taget det op på fællesmødet den 26. november.
* *Diverse beslutninger i FR om lokalt arbejde. Ref. bestyrelses – og formandsmøde den 26. november 2022.*

Poul Erik orienterede fra Fællesmødet mellem bestyrelsen og lokale formænd. Det er besluttet, at sekretariatet snarest og senest primo januar, udsender information om datoer for samtlige årsmødet i de lokale friluftsråd til Friluftsrådets organisationer. Det er ligeledes besluttet, at alle over 15 år, hvis de er medlem af en Friluftsrådets organisationer, kan deltage, stemme og stille op på årsmødet. Det gav anledning til en del synspunkter og forundring.

Det lokale friluftråds arbejde kommer ikke fremadrettet til at være beskrevet i Friluftsrådet vedtægter. Det udtrykte bestyrelsen også forundring over.

* *Regional Råstofplan.*

Poul Erik orienterede om råstofplanen og høringen. Det er det regionale udvalg i samarbejde med sekretariatet, som fremsender høringssvar vedr. den regionale råstofplan.

**Sager til drøftelse/orientering eller beslutning**

* *Omfordeling af arbejdsopgaver.*

Poul Erik ønsker aflastning på udvalgte opgaver. På den baggrund har Poul Erik rettet en forespørgsel til Arne Riis om assistance og delvis fungerende næstformand. Arne Riis påtager sig opgaven. Poul Erik og Arne koordinerer opgaver fremadrettet. Bestyrelsen bakker op.

* *Årsplan 1. halvdel 2023. Fastsættelse af årsmøde og kommende møder. Beslutning. Bestyrelsen.*

Der er flere datoforslag til årsmødet: 6. 15. eller 20. marts. Forslag til sted: Frederiksborg Gymnasium, Hillerød eller Skovskolen, Nødebo. Bestyrelsen foretrækker Hillerød primært af hensyn til tilgængelighed med offentlig transport. Der skal foretaget registrering af hvilke organisationer, som er deltagende på årsmøderne. Poul Erik vender tilbage med dato og sted.

Der er valg til årsmødet. Følgende er på valg:

Formand: Poul Erik Pedersen.

Til bestyrelsen: Arne Riis, Sally Schlichting, Ruth Pedersen, ny kommunekoordinator til Halsnæs for 1 år, idet Michael Holst er udtrådt af bestyrelsen. Referent Alice Linning er også på valg. Valgperioden er for 2 år.

**Kommende bestyrelsesmøder**: 17. januar og 20. februar 2023 begge dage kl.19.00. Stedet er ikke aftalt.

* *Facebookgruppe*

Intet nyt

* *Adgangssager – Gå nye veje. Medbring evt. egne sager.*

Ruth havde inden mødet udarbejdet kommunelister til hver kommunekoordinator på aktuelle sager i kampagnen: Gå nye veje. Det blev drøftet. Sagerne anbefales, at blive tager på i de kommunale råd f.eks. Grønt Råd eller lign. Et flot arbejde – tak for det. Ruth rundsender materialet endnu en gang til alle.

* *NP Kongernes Nordsjælland. Råd og bestyrelse*

Poul Erik orienterede om, at regionsudvalget har udpeget Alice Linning som medlem og Arne Riis, som suppleant til brugerrådet i Naturstyrelsen Nordsjælland. Vibeke Preisler er udpeget til Naturstyrelsen Københavns brugerråd, her er der ikke behov for en udpeget suppleant.

* *NP Skjoldungelandet. Nyt høringssvar til Naturparkplanen senest den 31. januar 2023.*

Der har været inviteret til 3 borgermøder i de tre kommuner henholdsvis i Skibby, Lejre og Roskilde. Brian deltog i Skibby og Alice i Lejre. Det har været gode informative møder både med status på nuværende planer og de kommende ønsker. Brian har rundsendt materiale om de nye tiltag. Brian udarbejder udkast til høringssvar, som også rundsendes.

* *Regionsmøde den 14. november 2022.*

Alice og Poul Erik orienterede fra mødet i regionsudvalget. Mødet omhandlede emner til det kommende fælles den 26. november: ressourcer til det lokale arbejde – vedtægter – årsmøder- NNP Øresund.

* *Jordbrug og Friluftsliv. Ref. af møde den 16. november 2022.*

Poul Erik orienterede om mødets indhold fra de forskellige repræsentanters synspunkter fra henholdsvis Landboforeninger, Danmarks Naturfredningsforening og Friluftsrådet.

**Eventuelt**

Udvalgte sager blev nævnt fra kommunekoordinatorerne.